***Nacrt***

**STRATEGIJA RAZVOJA SISTEMA SOCIJALNE I DJEČJE ZAŠTITE**

**ZA PERIOD OD 2018. DO 2022. GODINE**

**Podgorica, septembar 2017. godine**

**Sadržaj**

*Uvod 3*

*Pravni okvir 4*

*Prikaz stanja 6*

*Socijalni karton – Informacioni sistem socijalnog staranja 12*

*Razlozi za donošenje nove strategije 15*

*Vizija 16*

*Ciljevi 16*

*Mjere i zadaci 16*

*Primjena i koordinacija 20*

*Praćenje i ocjenjivanje 20*

*Akcioni plan 21*

*Sredstva za primjenu Strategije 22*

*Akcioni plan za 2018. godinu za sprovođenje Strategije 23*

*razvoja sistema socijalne dječije zaštite za period*

*od 2018. do 2022. godine*

**UVOD**

Crna Gora, kao pravna i demokratska država je organizovana tako da ima viziju humanog, ekonomski stabilnog i funkcionalnog društva, zasnovanog na principima decentralizacije i participativnog odlučivanja s visokim stepenom zaštite ljudskih prava i sloboda. U takvom društvu, djelovanje svih sistema zaštite i podrške, uključujući i socijalnu i dječju zaštitu, treba da bude zasnovano na potrebama pojedinca, uz ravnopravno učešće državnog, lokalnog, privatnog, nevladinog sektora i građana.

Vlada Crne Gore u procesu preuzimanja neophodnih aktivnosti na poboljšanju socijalno-ekonomskog položaja gradjana, dosljedno se opredeljuje za jasno strateško planiranje s ciljem unapređenja položaja građana u oblasti socijalne i dječije zaštite. Osnov za donošenje Strategije razvoja sistema socijalne i dječje zaštite za period od 2018. do 2022. godine (udaljem tekstu: Strategija) je Zakon o socijalnoj i dječjoj zaštiti (“Službeni list Crne Gore”, br. 27/13, 1/15, 42/15, 47/15, 56/16, 66/16, 1/17, 31/17, 42/17 i 50/17) kojim je propisano da se socijalna i dječja zaštita ostvaruje u skladu sa strateškim dokumentima, kojima se utvrđuju dugoročni ciljevi i prioriteti razvoja socijalne i dječje zaštite. Strateška dokumenta čine programi koje je potrebno realizovati u cilju unapređenja socijalne i dječje zaštite. Vlada Crne Gore je usvojila Strategiju razvoja socijalne i dječje zaštite za period 2008.‒2012. godine, a po isteku perioda na koji se ova strategija odnosila, Vlada Crne Gore je usvojila Strategiju razvoja socijalne i dječje zašitite, za period 2013.‒2017. godine.

Za potrebe izrade nove strategije, urađena je “Analiza primjene Strategije socijalne i dječje zaštite za period 2013.‒2017. godine” kroz projekat "Reforma sistema socijalne i dječje zaštite - unapređenje socijalne inkluzije" koji sprovodi Vlada Crne Gore uz stručnu i tehničku pomoć UNICEF-a i UNDP-ja i uz finansijsku podršku Evropske unije.

Као članica Ujedinjenih nacije (UN) i Savjeta Evrope, Crna Gora reformu sistema socijalne i dječje zaštite mora razvijati imajući u vidu prava, normative i standarde utvrđene u međunarodnim dokumentima.

Evidentan je napredak koji Crna Gora ostvaruje u procesu evropskih integracija. Do sada je otvoreno 26 pregovaračkih poglavlja, od kojih su 2 privremeno zatvorena. Od svih država u regionu na putu ka članstvu u Evropsku uniju Crna Gora je najviše napredovala. Ministarstvo rada i socijalnog staranja Crne Gore je koordinator za sprovođenje aktivnosti za poglavlje 19. i 2, a intezivno radi na ispunjavanju kriterijuma za zatvaranje poglavlja 19. Dana 13. decembra 2016. godine u Briselu je otvoreno poglavlje 19 – Socijalna politika i zapošljavanje, a fokus je stavljen na ispunjavanju završnih mjerila za ovo poglavlje.

U izradi Strategije učestvovala je međuresorna Radna grupe sastavljena od predstavnika: Ministarstva rada i socijalnog staranja, Ministarstva zdravlja, Ministarstva finansija, Zavoda za socijalnu i dječju zaštitu, Uprave za inspekcijske poslove – Odsjeka inspekcije socijalne i dječje zaštite, Zajednice opština i predstavnik nevladine organizacije koji se bavi socijalnom i dječjom zaštitom.

**PRAVNI OKVIR**

Reformski procesi u socijalnoj i dječjoj zaštiti zasnovani su na brojnim međunarodnim dokumentima od kojih su najznačajniji:

* Povelja o osnovnim pravima,
* Međunarodni pakt o ekonomskim, socijalnim i kulturnim pravima, Меđunarodni pakt o građanskim i političkim pravima,
* Revidirana Evropska socijalna povelja,
* Dodatni protokol Evropske socijalne povelje,
* Protokol o izmjenama Evropske socijalne povelje,
* Međunarodna konvencija o ukidanju svih oblika rasne diskriminacije,
* Konvencija UN o pravima djeteta,
* Konvencija UN o pravima osoba s invaliditetom,
* Konvencija UN o eliminaciji svih oblika diskriminacije nad ženama,
* praksa Evropskog suda za ljudska prava u Strazburu, praksu UN Komiteta za ekonomska, socijalna i kulturna prava i dr.

Ova strategija izrađena je uz uvažavanje preporuka UN Komiteta za prava djeteta kako bi Crna Gora ostvarila napredak u ostvarivanju prava garantovanih Konvencijom.

U okviru nacionalnog zakonodavstva, primjenjuju se sljedeći zakoni:

Zakon o socijalnoj i dječjoj zaštiti je u najvećoj mjeri usklađen sa međunarodnim standardima i obavezama preuzetim ratifikacijom međunarodnih ugovora, prije svega onima koje se odnose na garancije ljudskih prava i sloboda. Zakonom su propisana osnovna materijalna davanja i usluge u oblasti socijalne i dječje zaštite. Ovim zakonom realizuju se opredjeljenje koja podrazumijevaju, između ostalog, podsticanje i uvođenje novih usluga socijalne i dječje zaštite u uključivanje u sferu pružanja usluga što više različitih aktera. Propisani su normativi i standardi u oblasti usluga socijalne i dječje zaštite, propisan je postupak licenciranja stručnih radnika i pružalaca usluga i postupak akreditacije programa obuke. Izvršena je reorganizacija pojedinih centara za socijalni rad a takođe su osnovani i novi centri za socijalni rad, kako bi građani imali bolju pristupačnost pravima iz socijalne i dječje zaštite.

U skladu sa Zakonom donijeti su podzakonski akati kojima je propisana organizacija i način rada u centrima za socijalni rad, stručni poslovi u oblasti socijalne i dječje zaštite, standardi usluga socijalne i dječje zaštite, sistem kvaliteta u socijalnoj i dječjoj zaštiti i druga pitanja od uticaja na funkcionisanje sistema socijalne i dječje zaštite, od koji su najznačajniji:

* Pravilnik o organizaciji, normativima, standardima i načinu rada centra za socijalni rad (“Sl. list Crne Gore”, br. 58/13, 30/15 i 17/16),
* Pravilnikom o bližim uslovima i standardima za obavljanje stručnih poslova u socijalnoj i dječjoj zaštiti (“Sl. list Crne Gore”, br. 56/13, i 14/14),
* Pravilnikom o bližim uslovima za izdavanje, obnavljanje i oduzimanje licence za obavljanje djelatnosti socijalne i dječje zaštite (“Sl. list Crne Gore”, broj 34/15),
* Pravilnikom o obavljanju pripravničkog staža kod pružaoca usluga socijalne i dječje zaštite (“Sl. list Crne Gore”, broj 22/15),
* Pravilnikom o uslovima, programu i načinu polaganja stručnog ispita u socijalnoj i dječjoj zaštiti (“Sl. list Crne Gore”, broj 24/15),
* Pravilnikom o standardima za akreditaciju programa obuke, odnosno programa pružanja usluge, načinu sprovođenja postupka akreditacije programa i sadržaju i obliku sertifikata (“Sl. list Crne Gore”, broj 34/15),
* Pravilnik o bližim uslovima za pružanje i korišćenje usluga porodičnog smještaja-hraniteljstva i porodičnog smještaja (“Sl. list Crne Gore”, br. 19/14 i 15/16),
* Pravilnik o bližim uslovima za pružanje i korišćenje, normativima i minimalnim standardima usluge smještaja u prihvatilištu-skloništu (“Sl. list Crne Gore”, br. 26/14 i 17/16),
* Pravilnik o bližim uslovima za pružanje i korišćenje usluga, normativima i minimalnim standardima usluga smještaja djece i mladih u ustanovu i malu kućnu zajednicu (“Sl. list Crne Gore”, br. 43/14, i 21/16),
* Pravilnik o bližim uslovima za pružanje i korišćenje, normativima i minimalnim standardima usluge smještaja odraslih i starih lica (“Sl. list Crne Gore”, br. 58/14 i 21/16),
* Pravilnik o bližim uslovima za pružanje i korišćenje, normativima i minimalnim standardima usluga podrške za život u zajednici (“Sl. list Crne Gore”, broj 30/15),
* Pravilnik o bližim uslovima za pružanje i korišćenje, normativima i minimalnim standardima savjetodavno-terapijskih i socijalno-edukativnih usluga (“Sl. list Crne Gore”, broj 32/15),
* Pravilnik o bližim uslovima za obrazovanje, sastav i način rada socijalno-ljekarske komisije (“Sl. list Crne Gore”, broj 44/14),
* Pravilnik o medicinskim indikacijama za ostvarivanje prava na materijalno obezbjeđenje, dodatka za njegu i pomoć, ličnu invalidninu i naknadu zarade za rad s polovinom punog radnog vremena (“Sl. list Crne Gore”, broj 58/14),
* Pravilnik o službenoj legitimaciji stručnih radnika centra za socijalni rad (“Sl. list Crne Gore”, broj 59/14),
* Pravilnik o bližim uslovima za ostvarivanje osnovnih materijalnih davanja iz socijalne i dječje zaštite
* Pravilnik o visini sredstava za razvoj, odnosno finansiranje usluga socijalne i dječje zaštite i kriterijumima za njihovu raspodjelu (“Sl. list Crne Gore”, broj 42/15),
* Pravilnik o kriterijumima i mjerilima za učešće korisnika, roditelja odnosno srodnika u plaćanju troškova usluga podrške za život u zajednici, savjetodavno-terapijskih i socijalno-edukativnih usluga i usluga smještaja (“Sl. list Crne Gore”, broj 77/15),
* Pravilnik o kriterijumima i mjerilima za utvrđivanje cijena usluga dnevnog boravka, pomoći u kući i personalne asistencije, koje obezbjeđuje država (“Sl. list Crne Gore”, broj 75/15).

Zakonom o povlastici na putovanje lica sa invaliditetom (“Službeni list CG”, br. 80/08, 40/11 i 10/15) omogućen je licima sa invaliditetom dodatni oblik zaštite u skladu sa članom 68 Ustava Crne Gore, kojim se jamči posebna zaštita lica sa invaliditetom. Zakonom je propisano da lice sa invaliditetom ima pravo na povlasticu na 12 putovanje u drumskom i željezničkom saobraćaju na teritoriji Crne Gore u toku kalendarske godine. Pravo na povlasticu na putovanje ima i pratilac lica sa invaliditetom. Lice sa invaliditetom, koje je u radnom odnosu, ima pravo i na povlasticu na putovanje od mjesta stanovanja do mjesta rada, kao i povratak u mjesto stanovanja. Korisnik povlastice na putovanje i njegov pratilac imaju pravo na naknadu novčanih sredstava u visini cijene vozne karte.

Zakonom o kretanju lica sa invaliditetom uz pomoć psa pomagača (“Službeni list CG”, br. 76/09 i 40/11) uređuje se pravo lica sa invaliditetom da sa psom pomagačem koristi prevozna sredstva u drumskom, željzničkom, pomorskom i vazdušnom saobraćaju, imaju pristup i boravak na javnom mjestu i slobodan pristup i boravak u radnom prostoru. Lice sa invaliditetom koje ostvaruje navedena prava je slijepo lice, gluvo lice i lice koje koristi invalidska kolica.

Od nacionalnih propisa primjenjuju se i: Zakon o zdravstvenoj zaštiti („Sl. list Crne Gore“, br.3/16, 39/16 i 2/17), Zakon o zdravstvenom osiguranju ("Sl. list Crne Gore”, br. 6/16, 2/17 i 22/17); Zakon o penzijskom i invalidskom osiguranju ("Sl. list Republike Crne Gore ", br. 54/03, 39/04, 61/04, 79/04, 81/04, 29/05, 14/07, 47/07, 12/07 i 13/07 i "Sl. list Crne Gore”, br. 79/08, 14/10, 78/10, 34/11, 39/11, 40/11, 66/12, 36/13, 38/13, 61/13, 6/14, 60/14, 10/15, 44/15, 42/16 i 55/16); Porodični zakon(„Sl. list Republike Crne Gore“, broj 1/07 i „Sl. list Crne Gore“ broj 53/16)**,** Zakon o postupanju prema maloljetnicima u krivičnom postupku („Sl. list Crne Gore“ broj 64/11), i dr.

Unapređenjenormativnog okvira proističe iz činjenice da je dosadašnja primjena jednog broja podzakonskih akata ukazala na određene nedostatke i dileme u praksi, te je neophodno kroz izmjene i dopune podzakonskih akata ukloniti postojeće neodstatke.

**Prikaz stanja**

Oblast socijalne i dječje zaštite uređena je Zakonom o socijalnoj i dječjoj zaštiti koji je donijet u junu 2013. godine i više puta je mijenjan i dopunjavan, i to: 2015, 2016. i 2017. godine.

Pozitivni efekti Zakona u značajnoj mjeri su narušeni donošenjem Zakon o dopunama Zakona o socijalnoj i dječjoj zaštiti (“Sl. list CG”, broj 42/15) kojim je uvedeno novo pravo na naknadu po osnovu rođenja troije ili više djece, na predlog grupe poslanika Skupštine Crne Gore, a koji je počeo sa primjenom od 01. 01. 2016. godine. Takođe, na predlog grupe poslanika, Skupština Crne Gore je, u avgustu 2016. godine, donijela Zakon o dopunama Zakona o socijalnoj i dječjoj zaštiti (“Sl.list CG”,broj 66/16) kojim je propisano da pravo na dodatak za djecu može ostvariti dijete koje pohađa osnovnu ili srednju školu, pod uslovom da mu roditelji ne primaju socijalna i materijalna davanja po bilo kom osnovu a nalaze se na evidenciji Zavoda za zapošljavanje kao nezaposlena lica.

Takođe, 29. decembra 2016. godine Skupština Crne Gore je donijela Zakon o izmjenama i dopunama Zakona o socijalnoj i dječjoj zaštiti kojim je propisano da se  naknada po osnovu rođenja troje ili više djece, za ženu koja rodi troje djece i ostvari najmanje 25 godina radnog staža, odnosno žena koja rodi četvoro ili više djece i ostvari najmanje 15 godina radnog staža utvrđuje u visini 264 eura mjesečno, odnosno za  ženu koja rodi troje ili više djece, a koja se nalazi na evidenciji Zavoda za zapošljavanje najmanje 15 godina u visini  144 eura mjesečno, kao i način usklađivanja naknada. Navedenim zakonom odložena je primjena odredbe Zakona koja se odnosi na pravo na dodatak za djecu, odnosno propisano je da će se primjenjivati  od 1. jula 2017.godine.

U skladu sa Programom rada Vlade Crne Goreu II kvartal 2017. godine je donijet Zakona o izmjenama i dopunama Zakona o socijalnoj i dječjoj zaštiti („Sl. list CG“, broj 42/17), koji je stupio na snagu 01. jula 2017. godine, kako bi se oblast socijlane i dječje zaštite doidatno unaprijedila. Jedan od razloga za donošenje ovog **zakona je i izvršenje** Odluke Ustavnog suda Crne Gore od 19. aprila 2017. godine, u predviđenom roku, kojom su ukinute odredbe ovog zakona koje se odnose na naknade po osnovu rođenja troje ili više djece.

Izmjenama i dopunama zakona precizirani su uslovi za ostvarivanje prava na materijalno obezbjeđenje. Predloženo je da roditeljima sposobnim za rad, koji izdržavaju dijete, izuzev ako je dijete korisnik dodatka za njegu i pomoć, pripada materijalno obezbjeđenje u trajanju tokom cijele godine, a ne do 9 mjeseci godišnje, kako je bilo propisano do sada. Takođe, predloženi su i precizirani blaži uslovi za ostvarivanje prava na materijalno obezbjeđenje, koji se odnosi na vlasništvo stočnog fonda za pojedince i porodice koje žive u ruralnom području, čime će se porodice motivisati da ostanu da žive na selu. U tom smislu, definisano je uslovno grlo koje čini krava, odnosno bik, odnosno konj, odnosno 2 junice, odnosno 10 ovaca, odnosno 10 koza, odnosno 5 svinja i da se pravo može ostvariti ako pojedinac odnosno porodica nema u vlasništvu više od dva uslovna grla.

Izmjenama i dopunama zakona predloženo je da korisnici koji ostvaruju pravo na ličnu invalidninui dodatak za njegu i pomoć, i budući korisnici, ostvaruju jedno pravo na ličnu invalidninu u visini od 178.19 eura.

Izmjenama i dopunama zakona povećana je visina prava na dodatka za djecu za 20% koji iznosi mjesečno za dijete korisnika materijalnog obezbjeđenja 23.68 eura; korisnika dodatka za njegu i pomoć 31.87 eura; korisnika lične invalidnine 39.57 eura; bez roditeljskog staranja 39.57 eura i za dijete čiji je roditelj, usvojilac, staralac ili hranitelj, kao korisnik materijalnog obezbjeđenja zasnovao radni odnos na osnovu individualnog plana aktivacije 23.68 eura. Takođe, brisana je odredba člana kojim je propisano da pravo na dodatak za djecu može ostvariti dijete koje pohađa osnovnu ili srednju školu, pod uslovom da mu roditelji ne primaju socijalna i materijalna davanja po bilo kom osnovu a nalaze se na evidenciji Zavoda za zapošljavanje kao nezaposlena lica.

Izmjenama i dopunama zakona povećana je visina prava na naknadu za novorođeno dijete za 20%za roditelja, usvojioca, staraoca ili hranitelja korisnika prava na materijalno obezbjeđenje koji može ostvariti pravo na jednokratnu naknadu za novorođeno dijete u iznosu od 130.88 eura, dok je za ostale građane iznos naknade ostao na postojećem nivou od 109.07 eura.

Izmjenama i dopunama zakona povećana je visina prava na naknadu po osnovu rođena djeteta za 20% za roditelja koji je na evidenciji Zavoda za zapošljavanje i studenta koja iznosi 79,03 eura.

Zakonom o socijalnoj i dječjoj zaštiti propisana su prava iz socijalne i dječje zaštite koja imaju za cilj unapređenje kvaliteta života i osnaživanje za samostalan i produktivan život pojedinca i porodice. Prava iz socijalne i dječje zaštite su osnovna materijalna davanja i usluge socijalne i dječje zaštite.

Djelatnost socijalne i dječje zaštite obavljaju ustanove socijalne i dječje zaštite, u skladu sa Zakonom, koje se mogu osnovati kao javne ili privatne. Javne ustanove su: centar za socijalni rad, ustanova za djecu i mlade, ustanova za odrasla i stara lica i ustanove za odmor i rekreaciju. Djelatnost u oblasti socijalne i dječje zaštite, odnosno pojedine usluge može pružati i organizacija, preduzetnik, privredno društvo i fizičko lice.

Navedenim zakonom utvrđene su visine materijalnih davanja iz oblasti socijalne i dječje zaštite, kao i usklađivanje visine naknada polugodišnje (01. januara i 01. jula tekuće godine) sa kretanjem troškova života i prosječne zarade zaposlenih na teritoriji Crne Gore na osnovu statističkih podataka za predhodno polugodište u procentu koji predstavlja zbir polovine procenta rasta, odnosno pada troškova života i polovine procenta rasta, odnosno pada zarada. Zakonom je propisano, da ukoliko dođe do negativnog usklađivanja, visina osnova za ostvarivanje materijalnog obezbjeđenja i visina materijalnih davanja se ne usklađuju.

U skladu sa Odlukom o usklađivanju visine osnova za ostvarivanje prava na materijalno obezbjeđenje i visine materijalnih davanja iz socijalne i dječje zaštite („Službeni list CG”, broj 51/17) visina materijalnih davanja iznosi: materijalno obezbjeđenje za pojedinca, odnosno porodicu koji nemaju prihoda iznosi od 66,68 eura za pojedinca do 126,77 eura za porodicu sa pet i više članova, za lice koje je bilo dijete bez roditeljskog staranja 126,77 eura, korisnika lične invalidnine 180,42 eura, visina lične invalidnine za lice koje nije korisnik prava za dodatak za njegu i pomioć u skladu sa zakonom o socijalnoj i dječjoj zaštiti iznosi 114,25 eura, korisnika dodatka za njegu i pomoć 66,17 eura, troškove sahrane 330,91 eura, visina naknade roditelju ili staratelju korisnika prava na ličnu invallidninu iznosi 195,41 eura, korisnika naknade za novorođeno dijete 110,43 eura, dodatka za djecu za dijete korisnika materijalnog obezbjeđenja 23,98 eura, dodatka za djecu za korisnika njege i pomoći 32,27 eura, dodatka za djecu za korisnika lične invalidnine 40,06 eura, dijete bez roditeljskog staranja 40,06 eura, dijete čiji je roditelj, usvojilac, staralac, hranitelj, odnosno lice kome je dijete povjereno na njegu, vaspitanje i obrazovanje kao korisnik materijalnog obezbjeđenja zasnovao radni odnos na osnovu sporazuma o aktivnom prevazilaženju nepovoljne socijalne situacije 23,98 eura, po osnovu rođenja djeteta za lice koje je na evidenciji Zavoda za zapošljavanje Crne Gore i redovnog studenta 80,02 eura.

U julu 2017. godine pravo na materijalno obezbjeđenje koristilo je 7.374 porodica sa 22.112 članova, ličnu invalidninu 2.356 lica, dodatak za njegu i pomoć 13.386 lica, zdravstvenu zaštitu 3.802 lica, troškove sahrane 30 lica, pravo na naknadu za novorođeno dijete 598 lica, dodatak za djecu 5.829 porodica sa 10.876 djece, naknadu roditelju ili staratelju – njegovatelju lica koje je korisnik lične invalidnine 1.892 lica, troškove ishrane u predškolskim ustanovama 304 lica, refundaciju naknade zarade i naknadu zarade za porodiljsko, odnosno roditeljsko odsustvo 1.745, naknadu po osnovu rođenja djeteta 3.905, refundaciju naknade zarade i naknadu zarade za rad sa polovinom punog radnog vremena 14 lica.

U cilju sprovođenja mjera socijalne uključenosti radno sposobnih korisnika materijalnog obezbjeđenja u 2017. godini potpisan je Sporazum o saradnji Zavoda za zapošljavanje i Centara za socijalni rad. Sporazum sadrži zajedničke ciljeve koji se odnose na uspostavljanje ujednačenog pristupa u odnosu na zajedničke korisnike; osiguranje pružanja kvalitetnih i efikasnih usluga na temelju individualnih potreba korisnika u svrhu njihovog zapošljavanja i socijalnog uključivanja i kvalitetniji protok informacija i znanja

U junu 2017. godine, usluga smještaja djece bez roditeljskog staranja i djece čiji je razvoj ometen porodičnim prilikama pruža se u JU Dječji dom »Mladost« u Bijeloj, gdje je boravilo 88 djece. Usluga smještaja djece i mladih sa poremećajem u ponašanju pruža se u JU Centar »Ljubović« u Podgorici, gdje je boravilo 16 djece. Usluga smještaja lica sa intelektualnim smetnjama i smetnjama autističnog spektra pruža se u JU Zavod »Komanski most« u Podgorici, gdje je boravilo 113 lica. Usluga smještaja odraslih lica sa invaliditetom i starih lica pruža se u JU Domu starih »Grabovac« u Risnu, gdje je boravilo 220 lica i JU Domu starih »Bijelo Polje« u Bijelom Polju, gdje je boravilo 144 lica. Usluga odmor i rekreacija djece korisnika materijalnog obezbjeđenja i djece bez roditeljskog staranja pruža se u JU »Lovćen – Bečići«, gdje je u ljetnjoj sezoni koristilo 3.100 djece, a u zimskoj sezoni 600 djece. Za korisnike za koje se usluga smještaja ne može obezbijediti u Crnoj Gori, obezbjeđuje se u ustanovama van Crne Gore. U ustanovama van Crne Gore uslugu smještaja je koristilo 63 lica.

Usluga porodičnog smještaja-hraniteljstva i porodičnog smještaja obezbjeđuje se: djeci i mladima, trudnici, samohranom roditelju sa djetetom do navršene treće godine života, odraslom i starom licu. U julu 2017. godine uslugu porodični smještaj-hraniteljstvo i porodični smještaj koristilo je 426 korisnika.

U 2016. godini za isplatu prava iz oblasti socijalne i dječje zaštite izdvojeno je ukupno 106.846.464,70 € iz Budžeta Crne Gore.

Centar za socijalni rad odlučuje o pravima iz socijalne i dječje zaštite, u skladu sa Zakonom. Centar za socijalni rad može osnovati samo država, kao javnu ustanovu, a može se osnovati za teritoriju jedne ili više opština. Centar za socijalni rad: obavlja procjenu stanja, potreba, snaga i rizika korisnika i drugih lica značajnih za korisnika, procjenu podobnosti staraoca, hranitelja i usvojioca, izradu i praćenje individualnih planova usluga, rješava u prvom stepenu o zahtjevima za ostvarivanje prava iz socijalne i dječje zaštite, preduzima mjere, pokreće i učestvuje u sudskim i drugim postupcima, vodi evidencije i stara se o čuvanju dokumentacije korisnika i obavlja i druge poslove u skladu sa zakonom.

U Crnoj Gori organizovano je 13 centra za socijalni rad, i to: JU Centar za socijalni rad za Glavni grad Podgorica i opštine u okviru glavnog grada Golubovci i Tuzi, JU Centar za socijalni rad za opštinu Danilovgrad, JU Centar za socijalni rad za opštinu Herceg Novi, JU Centar za socijalni rad za opštine Bar i Ulcinj, JU Centar za socijalni rad za Prijestonicu Cetinje, JU Centar za socijalni rad za opštine Berane, Andrijevica i Petnjica, JU Centar za socijalni rad za opštinu Bijelo Polje, JU Centar za socijalni rad za opštine Mojkovac i Kolašin, JU Centar za socijalni rad za opštine Kotor, Tivat i Budva, JU Centar za socijalni rad za opštinu Rožaje, JU Centar za socijalni rad za opštine Plav i Gusinje, JU Centar za socijalni rad za opštine Pljevlja i Žabljak i JU Centar za socijalni rad za opštine Nikšić, Plužine i Šavnik.

Tokom 2015. godine izvršena je reorganizacija centara za socijalni rad u cilju efikasnijeg rada i bolje pristupačnosti pravima iz socijalni i dječje zaštite. Organizovan je novi JU Centar za socijalni rad za opštine Mojkovac i Kolašin, kao i JU Centar za socijalni rad za opštinu Danilovgrad.

U skaldu sa Zakonom osnovan je Zavod za socijalnu i dječju zaštitu i Inspekcija socijalne i dječje zaštite.

Zavod za socijalnu i dječju zaštituosnovan je 2014. godine, imajući u vidu reformu sistema socijalne i dječje zaštite, koja podrazumijeva nov sistem rada u ustanovama socijalne i dječje zaštite i uvođenje sistema kvaliteta u radu tih ustanova. Djelatnost Zavoda je: praćenje kvaliteta stručnog rada i usluga u ustanovama socijalne i dječje zaštite;
pružanje stručne supervizijske podrške radi unapređenja stručnog rada i usluga socijalne i dječje zaštite;
obavljanje poslova licenciranja stručnih radnika i izdavanje licence za rad u skladu sa zakonom kojim se uređuje socijalna i dječja zaštita;
obavljanje stručnih i organizacionih poslova u postupku akreditacije programa obuke, odnosno programa pružanja usluga kojim se obezbjeđuje stručno usavršavanje stručnim radnicima i stručnim saradnicima i pružaocima usluga;
donošenje Etičkog kodeksa za zaposlene u oblasti socijalne i dječje zaštite;
istraživanje socijalnih prava i problema, djelatnosti i efekata socijalne i dječje zaštite; izrada analiza i izvještaja i predlaganje mjera za unapređenje u oblasti socijalne i dječje zaštite;
razvijanje sistema kvaliteta u socijalnoj i dječjoj zaštiti, koordiniranje razvoja standarda usluga i predlaganje organu državne uprave nadležnom za poslove socijalnog staranja,unapređenje postojećih i uvođenje novih standarda;
učestvovanje u izradi, sprovođenju, praćenju i ocjeni efekata primjene strategija, akcionih planova, zakona i drugih propisa koji se odnose na razvoj djelatnosti socijalne i dječje zaštite; organizovanje stručnog usavršavanja stručnih radnika i stručnih saradnika; sačinjavanje i publikovanje monografije, časopisa i zbornika radova, stručnih priručnika, vodiča, informatora, studija i primjera dobre prakse;
informisanje stručne i šire javnosti o sprovođenju socijalne i dječje zaštite, ukazivanje na potrebe i probleme korisnika, a posebno korisnika iz osjetljivih društvenih grupa. Ostvarivanjem navedenih poslova stvaraju se uslovi za kontinuirano stručno usavršavanje stručnih radnika i stručnih saradnika u cilju unapređenja i postizanja boljeg kvaliteta usluge krajnjim korisnicima.

U prethodnom periodu Zavod za socijalnu i dječju zaštitu je realizovao analizu i obuku u vezi sa projektom „*Pružanje usluge pomoć u kući za stara lica*“, analizu usluge dnevni boravak za stara lica na osnovu sprovedene ankete o zadovoljstvu korisnika, analizu JU Dom starih “Bijelo Polje” na osnovu sprovedene ankete o zadovoljstvu korisnika, zaposlenih i rodbine korisnika. Predstavnici Zavoda za socijalnu i dječju zaštitu učestvovali su u izradi individualnih planova za smejštaj starih lica u ustanove.

Uprava za inspekcijske poslove – Odsjek za inspekciju socijalne i dječje zaštiteuspostavljen je polovinom septembra 2015. godine i vrši poslove koji se odnose na: inspekcijski nadzor nad primjenom zakona, podzakonskih akata i drugih propisa iz oblasti socijalne i dječije zaštite: preduzimanje i izvršenje upravnih i drugih mjera i radnji u cilju da se utvrđene nepravilnosti otklone i poslovanje uskladi sa propisima; izdavanje prekršajnih naloga, podnošenje zahtijeva za pokretanje prekršajnih postupaka, podnošenje krivičnih i drugih odgovarajućih prijava (iniciranje postupaka pred nadležnim organima); davanje inicijativa za izmjenu zakona, drugih propisa i opštih akata i predlaganje mjera za unapređivanje stanja u ovoj oblasti nadzora; pripremu analiza, izvještaja i informacija iz djelokruga rada odsjeka; ostvarivanje saradnje sa drugim organima uprave, institucijama i privrednim subjektima; kao i druge poslove iz nadležnosti odsjeka.

Od uspostavljanja ove inspekcije, inspekcijski nadzor iz oblasti socijalne i dječje zaštite vršen je posebno u pogledu zakonitosti ostvarivanja prava iz socijalne i dječje zaštite u skladu sa Zakonom o socijalnoj i dječjoj zaštiti i pravilnicima iz ove oblasti.

U toku 2015. i 2016. godine, inspektori socijalne i dječje zaštite izvršili su ukupno 298 inspekcijskih pregleda, od čega redovnih 100, po podnijetim inicijativama 70 i 128 kontrolnih nadzora. Po predmetu nadzora, od uspostavljanja inspekcije ukupno je izvršeno 317 nadzora, od čega se 163 odnose na osnovna materijalna davanja u socijalnoj zaštiti, 72 na osnovna materijalna davanja u dječjoj zaštiti i 82 na oblast usluga socijalne i dječje zaštite.

Za unapređenje položaja starih lica sa invaliditetom u Crnoj Gori obrazovan je Savjet za brigu o licima sa invaliditetom. Savjet čine predstavnici resornih ministarstava, državnih organa i institucija i predstavnika NVO sektora koji se bave pravima lica sa invalditetom. Zadatak Savjeta je zaštita i unapređenje lica sa invaliditetom u oblastima socijalne i zdravstvene zaštite, vaspitanje i obrazovanje, radno osposobljavanje i zapošljavanje, iniciranje donošenja propisa za razvoj i unaprijeđenje prava lica sa invaliditetom, predlaganje mjera za poboljšanje kvaliteta života ovih lica, informisanje javnosti o pravima, mogućnostima i potrebama lica sa invaliditetom u cilju uklanjanja predrasuda i barijera u odnosu na ta lica.

Za unapređenje prava djeteta formiran je Savjet za prava djeteta. Zadatak Savjeta je da prati izvršavanje obaveza Crne Gore koje proizilaze iz Konvencije o pravima djeteta i drugih međunarodnih dokumenata koji se odnose na zaštitu prava djeteta; štiti i unapređuje prava djeteta u oblasti socijalne i dječje zaštite, zdravstvene zaštite, vaspitanja i obrazovanja i drugim oblastima od značaja za zaštitu prava i interesa djeteta; prati primjenu propisa koji se odnose na zaštitu prava djeteta; inicira donošenje propisa za unapređenje i zaštitu prava djeteta; unapređuje saradnju sa lokalnom samoupravom u procesu implementacije i zaštite prava djeteta; unapređuje saradnju sa nevladinim organizacijama u procesu implementacije i zaštite prava djeteta; upoznaje javnost o pravima djeteta i obavještava o stanju prava djeteta.

**Socijalni karton – Informacioni sistem socijalnog staranja**

Nakon uspješno sprovedene implementaciji Faze I: Socijalni karton – Informacioni sistem socijalnog staranja, počela je realizacija Faze II: Integrisani informacioni sistema socijalnog *staranja* (2015.-2017. godine). U okviru ove faze Vlada Crne Gore, je razmotrila i usvojila Projektni dokument: Integrisani informacioni sistem socijalnog staranja (ISSS) – Faza II, koji dalje izgrađuje informacioni sistem. U okviru Faze II će se realizovati razvoj informacionih sistema ustanova socijalne i dječje zaštite koji će biti povezani sa informacionim sistemom centara za socijalni rad. Rok za realizaciju Faze II je septembar 2017, a ukupna vrijednost Projekta je 1.2 milona eura. Projekat finansiraju Vlada Crne Gore (90%) i UNDP (10%). Realizacija Projekta odvija se planiranom dinamikom. U svim ustanovama urađene su instalacije računarske mreže, i izvršeno povezivanje ustanova sa centralnom lokacijom, tj. serverima koji su smješteni u data centru Ministarsva za javnu upravu. Ustanove su opremljene računarima, a za zaposlene su organizovane obuke za osnovnu računarsku pismenost, koje su oni uspješno završili. Razvoj informatičke infrastrukture i obuke kadrova su bili preduslovi za implementaciju informacionog sistema u ustanovama. Uvođenje aplikativnog softvera u ustanovama, unos podataka o korisnicima ustanova i obuka zaposlenih za korišćenje aplikacije rađeni su fazno, najprije u JU Dom starih “Grabovac” u Risnu koji je poslužio kao pilot ustanova, kako bi se uradile određene ispravke, dorade i optimizacije. Paralelno se radilo na povezivanju centara za socijani rad sa ustanovama, jer je većina korisnika usluge smještaja koristi ovu uslugu na osnovu rješenja koja donose centri za socijalni rad. U JU Dom starih “Grabovac” u Risnu od 30. maja 2016. godine, smještaj korisnika i svi poslovni procesi u ustanovi obavljaju preko informacionog sistema. Sredinom juna informacioni sistem je implementiran u JU Dom starih “Bijelo Polje”, a tokom septembra i oktobra 2016. godine u JU Dječji dom „Mladost“- Bijela, JU „Komanski most“ i JU Centar „Ljubovic“.

U periodu od 11. aprila do 31. decembra 2016. godine, Ministrstvo rada i socijalnog staranja u saradnji sa kancelarijom UNDP u Crnoj Gori realizovalo je projekat „*Pružanje usluge pomoć u kući za stara lica*“. Prije početka realizacije projekta Zavod za socijalnu i dječju zaštitu organizovao je pet obuka za koordinatora i geronto domaćice, koje su održali stručni radnici iz JU Dom starih „Grabovac“ iz Risna, u saradnji sa zaposlenima iz Zavoda za socijalnu i dječju zaštitu. Projektom je obuhvaćeno 1100 korisnika i 109 geronto domaćica po sljedećim opštinama: Bijelo Polje (140 korisnika, 14 geronto domaćica), Danilovgrad (170 korisnika, 17 geronto domaćica), Nikšić, Šavnik, Plužine (180 korisnika, 18 geronto domaćica), Pljevlja, Žabljak (100 korisnika, 10 geronto domaćica), Kolašin (20 korisnika, 2 geronto domaćice), Mojkovac (30 korisnika, 3 geronto domaćice), Berane (100 korisnika, 10 geronto domaćica), Andrijevica (20 korisnika, 2 geronto domaćice), Petnjica (30 korisnika, 3 geronto domaćice), Plav (30 korisnika, 3 geronto domaćice), Gusinje (10 korisnika, 1 geronto-domaćica), Rožaje (80 korisnika, 8 geronto domaćica) i Cetinje (80 korisnika, 8 geronto domaćica). Koordinaciju projekta vrše centri za socijalni rad kroz redovne sastanke i obilaske korisnika, kao i pružanjem podrške geronto domaćicama kako bi njihov rad bio što bolji i kvalitetniji.

U 2016. godini nastavljeno je širenje mreže dnevnih boravaka za stara lica u Crnoj Gori. Do sada je uspostavljeno šest dnevnih boravaka za stara lica i to: tri u Nikšiću, dva u Danilovgradu i jedan u Mojkovcu.

Uz podršku UNDP-ija i UNICEF-a sprovodi se usluga porodični saradnik. Usluga ima za cilj da se ojačaju biološke porodice i njihove roditeljske kompetencije kako bi djeca, posebno djeca od 0 do 3 godine života odrastala u svojoj porodici. Pružalac ove usluge je NVO “Porodični centar“ ‒ Kotor. Usluga se trenutno sprovodi u šest opština u Crnoj Gori i planirano je da se usluga razvije i proširi u svim opštinama u Crnoj Gori. U periodu februaru 2017. godine obuhvaćeno je 100 porodica u kojima je postignut cilj usluge – odrastanje djece u sopstvenoj porodici.

U cilju adekvatnije zaštite djece sa smetnjama i teškoćema u razvoju koja su bez roditeljskog staranja, njihove socijalizacije i integracije u zajednicu na principima jednakih mogućnosti, a u skladu sa njihovim sposobnostima, uspostavljena je usluga smještaja u Malu grupnu zajednicu u Bijelom Polju. Svrha uspostavljanja male grupne zajednice je da se djeci posveti veći stepen brige i pažnje dok se ne stvore uslovi da se djeca vrate biološkim roditeljima, usvoje ili smjeste u hraniteljsku porodicu i osposobe za samostalan život. Trenutno u maloj grupnoj zajednici smješteno je troje djece sa smetnjama u razvoju.

U 2016. godini nastavilo se sa širenjem mreže dnevnih centara u Crnoj Gori. Do sada je osnovano trinaest dnevnih centara i to u Bijelom Polju, Nikšiću, Pljevljima, Herceg Novom, Plavu, Ulcinju, Cetinju, Beranama, Mojkovcu, Rožajama, Danilovgradu, Podgorici i u sklopu transformaciju JU Dječji dom Mladost Bijela. U 13 dnevnih centara broj korisnika usluge dnevnog boravka (djece i mladih sa smetnjama i teškoćama) je 185.

U skladu sa Zakonom o socijalnoj i dječijoj zaštiti i međunarodno preuzetim obavezama, Ministarstvo rada i socijalnog staranja u saradnji sa NVO SOS telefon za žene i djecu žrtve nasilja Nikšić, uz podršku UNDP-ija i EU je 01. septembra 2015. godine uvelo jedinstvenu, nacionalnu, besplatnu telefonsku SOS liniju za pomoć žrtvama nasilja u porodici koja predstavlja prvi i najvažniji kontakt za podršku žrtvama nasilja. Radom Nacionalne SOS linije za žrtve nasilja u porodici koordinira NVO SOS telefon za žene i djecu žrtve nasilja Nikšić, linija je besplatna za pozive sa bilo koje mreže u Crnoj Gori i dostupna 24 sata, 7 dana u sedmici. Servis osnažuje i pruža podršku žrtvi kroz sljedeće segmente: emocionalnu podršku, informisanje o pravima i mogućnostima za žrtvu, konsultacije i pomoć u kriznim situacijama, upućivanje na druge organizacije, ustanove i institucije i psihološko savjetovanje. Pilot SOS nacionalne linije za žrtve nasilja u porodici je opravdao svoje uvodjenje sa 3,384 poziva ili u prosjeku 9,27 poziva dnevno na nacionalnom nivou u 2016. godini. U periodu od 01. januara – 30. juna 2017.godine na liniji je primljeno ukupno 1.728 poziva.

Iz raspoloživih podataka se može zaključiti da je postoji trend razvoja usluga socijalne i dječje zaštite u Crnoj Gori. Najzastupljenija usluga u opštinama je dnevni boravak (dnevni centar). Tokom 2016. i 2017. godine postoje podaci o razvoju novih i inovativnih usluga (porodični saradnik), s tim što treba istaći da je usluga razvijena u pilot projektu i da za nju nisu obezbijedjena stabilna sredstva finansiranja.

Zakonom o socijalnoj i dječjoj zaštiti propisana je mogućnost da djelatnost u oblasti socijalne i dječje zaštite, odnosno pojedine usluge može, u skladu sa ovim zakonom, pružati i organizacija, preduzetnik, privredno društvo i fizičko lice. Tokom proteklih godina najveći broj usluga socijalne zaštite koje se finansiraju iz budžeta pružale su javne ustanove osnovane od strane države, odnosno opštine, uključujući i centre za socijalni rad. Organizacije civilnog društva, nevladine organizacije, privredna društva, preduzetnici i fizička lica su ređe uključivani u pružanju usluga koje se finansiraju iz sredstava javnih prihoda, pa ih je u narednom periodu, radi unaprijeđenja sistema socijalne i dječje zaštite, neophodno više uključiti.

Socijalna i dječja zaštita je djelatnost od javnog interesa, a ostvarivanje javnog interesa obezbjeđuju država i lokalna samouprava, pod uslovima i na način propisan Zakonom o socijalnoj i dječjoj zaštiti. Zakonom je propisano da opština učestvuje u finanisranju mjera i programa razvoja socijalne i dječije zaštite, kao i obezbjeđenju materijalnih davanja, te da opština može osnovati ustanovu socijalne i dječije zaštite.

Iz perspektive odgovornosti za obezbjeđenje usluga odnosno finansiranje socijalne i dječije zaštite važne su odredbe člana 154 Zakona o socijalnoj i dječjoj zaštiti. Sredstva za obavljanje djelatnosti socijalne i dječje zaštite obezbjeđuju se u budžetu države ibudžetu opštine, kao i vršenjem djelatnosti pružalaca usluga. U budžetu opštine mogu se obezbijediti sredstva za materijalna davanja u socijalnoj i dječjoj zaštiti propisana ovim zakonom i za usluge socijalne i dječje zaštite, kao što su: pomoć u kući, dnevni boravak, usluge narodne kuhinje, odmor i rekreaciju djece, stanovanje uz podršku, smještaj u prihvatilište - sklonište, stanovanje za socijalno ugrožena lica, u skladu sa zakonom i druge usluge u skladu sa svojim materijalnim mogućnostima. Ukoliko opštine nijesu u mogućnosti da obezbijede sredstva za navedene usluge u njihovom finansiranju učestvovaće država.

Naime, Zakonom je propisna mogućnost a ne obaveza opština u pogledu finansiranja i obezbjeđivanja usluga. Ovo za posljedicu ima nedovoljno učešće opština u razvoju socijalne i dječije zaštite u Crnoj Gori, što podrazumijeva nedovoljno preuzimanje odgovornosti opština prema svojim građanima na polju socijalne i dječije zaštite. Ovakav odnos opština ima negativne posljedice jer se na taj način značajno umanjuje mogućnost poštovanja zakonskog principa prevencije institucionalizacije i dostupnosti usluga u najmanje restriktivnom okruženju, kvalitet socijalne i dječije zaštite, ostvarenje prava i zadovoljavanje potreba korisnika u oblasti socijalne i dječije zaštite. U ovom kontekstu mora se istaći potreba za sistemskim unapređenjima u pogledu fiskalne decentralizacije, koja bi omogućila opštinama veća izdvajanja sredstava za usluge socijalne i dječije zaštite.

**Razlozi za donošenje nove strategije**

U skladu sa rezultatima Analize primjene Strategije razvoja sistema socijalne I dječje zaštite u Crnoj Gori za period 2013.‒2017. godine, mogu se identifikovati sljedeći razlozi za donošenje nove Strategije:

1) Postoji potreba za unaprijeđenjem normativnog okvira i sistema kvaliteta u socijalnoj i dječjoj zaštiti u odnosu na: standarde usluga socijalne i dječje zaštite; sistem licenciranja pružalaca usluga; sistem licenciranja stručnih radnika; sistem akreditacije programa obuke; organizaciju, normative, standarde i način rada u centrima za socijalni radi i supervizijsku podršku.

2) Postoji potreba za daljim razvojem i unapređenjem usluga socijlane i dječje zaštite.

3) Postoji potreba za daljim smanjenjem korisnika koji koriste uslugu smještaja u ustanovama socijalne i dječje zaštite, s posebnim osvrtom na djecu.

4) Postoji potreba za daljim razvojem usluge porodičnog smještaja - hraniteljstva, sa posebnim osvrtom na nesrodničko hraniteljstvo.

5) Postoji potreba za većim učešćem lokalnih uprava u unapređenju kvaliteta socjalne i dječje zaštite u lokalnim zajednicama.

6) Postoji potreba za povećanjem učešća organizacija civilnog društva, nevladinih organizacija, privrednih društava,preduzetnika i fizičkih lica u pružanju usluga socijalne i dječje zaštite na održiv način.

**VIZIJA**

Crna Gora je humano i ekonomski stabilno društvo, koje obezbijeđuje razvoj i kontinuitet kvalitetne socijalne i dječje zaštite zasnovane na potrebama i najboljem interesu korisnika.

**CILJEVI**

**Opšti cilj** ove strategije je unapređen kvalitet života korisnika socijalne i dječje zaštite i njihova osnaženost za samostalan i produktivan život.

**Posebni ciljevi** su:

1) Unapređen normativni okvir u socijalnoj i dječjoj zaštiti;

2) Unapređen sistem kvaliteta u socijalnoj i dječjoj zaštiti;

3) Unapređene usluge socijalne i dječije zaštite i stvoreni preduslovi za nastavak deinstitucionalizacije.

\* \* \*

Radi dostizanja navedenih posebnih ciljeva i opšteg cilja Strategije, planira se realizacija određenih mjera i zadataka.

**MJERE I ZADACI**

**Posebni cilj 1: Unapređen normativni okvir u socijalnoj i dječjoj zaštiti.**

***Mjera 1.1. Preispitati odredbe u Zakonu o socijalnoj i dječjoj zaštiti radi unapređenja kvaliteta socijalne i dječje zaštite.***

*Zadatak 1.1.1*. Sačiniti analizu o potrebama za izmjenema i dopunama Zakona o socijalnoj i dječjoj zaštiti.

*Zadatak 1.1.2*. U skladu sa rezultatima analize sačiniti nacrt izmjena i dopuna Zakona o socijalnoj i dječijoj zaštiti.

***Mjera 1.2. Unaprediti funkcionisanje centra za socijalni rad i standarde usluga socijalne i dječije zaštite.***

Zadatak 1.2.1. Izvršiti analizu kojom će se preispitati organizacija, način, rada normativi i standardi centara za socijalni rad.

*Zadatak 1.2.2*. Preispitati usaglašenost Informacionog sistema socijalnog staranja (ISSS) sa zahtjevima kvalitetnijeg stručnog rada, uz mogućnost otklanjanja identifikovanih poteškoća.

*Zadatak 1.2.3*. Izvrštiti analizu minimalnih standarda za pružanje usluge podrške za život u zajednici; usluge smještaja; savjetodavno-terapijske i socijalno-edukativne usluge.

*Zadatak 1.2.4*. U skladu sa rezultatima analize (zadatak 1.2.3.) izvršiti izmjene i dopune podzakonskih akata kojima su propisani minimalni standradi za pružanje usluge podrške za život u zajednici; usluge smještaja; savjetodavno-terapijske i socijalno-edukativne usluge.

*Zadatak 1.2.5*. Izvršiti analizu i identifikovati potrebu za razvojem i standardizacijom novih usluga socijalne i dječije zaštite.

***Mjera 1.3. Unapređenje mjera aktivacije za korisnike materijalnog obezbjeđenja.***

*Zadatak 1.3.1*. Uspostaviti funkcionisanje individualnih planova aktivacije za u cilju socijalne uključenosti radno sposobnih korisnika materijalnog obezbjeđenja.

**Posebni cilj 2: Unapređen sistem kvaliteta u socijalnoj i dječjoj zaštiti.**

***Mjera 2.1. Unaprijediti uslove za izdavanje licence za obavljanje djelatnosti pružalaca usluge i licence za rad.***

*Zadatak 2.1.1*. Unaprijediti sistem licenciranja za pružaoce usluga i stručne radnike i vršiti praćenje njegove primjene (bližih uslova za izdavanje licence, obnavljanje licence, privremeno ukidanje i oduzimanje licence organizacijama i stručnim radnicima, i dr.), kao i unaprijediti rješenja u vezi sa sertifikacijom saradnika.

*Zadatak 2.1.2*. Izvršiti analizu stručnih poslova u oblasti socijalne i dječje zaštite.

***Mjera 2.2. Preispitati akreditaciju programa obuke i jačati mehanizme primjene Etičkog kodeksa.***

*Zadatak 2.2.1*. Izvršiti analizu akreditacije programa obuke.

*Zadatak 2.2.2*. U skladu sa rezultatima analize izvršiti izmjene i dopune podtzakonski akata.

*Zadatak 2.2.3*. Jačati primjenu Etičkog kodeksa.

***Mjera 2.3. Obezbjeđivati kontinuiranu obuku.***

*Zadatak 2.3.1*. Razvijati programe obuke za stručne radnike, stručne saradnike, saradnike, volontere radi održavanja i unapređivanja stručnih kompetencija i kvaliteta stručnog rada.

*Zadatak 2.3.2*. Jačati kadrovske kapacitete inspekcije za socijalnu i dječiju zaštitu, kroz učešće u obukama.

***Mjera 2.4. Unaprijediti sistem supervizije stručnog rada.***

*Zadatak 2.4.1*. Izvršiti analizzu funkcionisanja supervizije u centrima za socijalni rad, kao i supervizijske podrške koju pruža Zavod za socijalnu i dječiju zaštitu.

*Zadatak 2.4.2*. Modifikovati ulogu Zavoda za socijalnu i dječju zaštitu u pravcu razvoja modela za eksternu superviziju, bez podrške na nivou predmeta (slučajeva) koja ima dominantno administrativnu komponentu.

*Zadatak 2.4.3*. Razviti model supervizije u centrima za socijalni rad koji će omogućavati primjenu supervizije u razvojnom i aspektu podrške i razvoja stručnih radnika.

*Zadatak 2.4.4*. Razviti superviziju kod pružalaca usluga socijalne i dječije zaštite.

**Posebni cilj 3: *Unapređene usluga socijalne i dječije zaštite i stvoreni preduslovi za nastavak deinstitucionalizacije.***

***Mjera 3.1. Mapirati potrebe korisnika radi unapređenja strateškog lokalnog planiranja.***

*Zadatak 3.1.1*. Izraditi analizu o potrebama građana za uslugama u socijalnoj i dječjoj zaštiti u svim opštinama.

*Zadatak 3.1.2*. Revidirati i donijeti nove lokalne planove socijalne i dječje zaštite.

***Mjera 3.2. Nastaviti sa razvojem i uspostavljanjem usluga nas lokalnom nivou.***

*Zadatak 3.2.1.* Napraviti analizu učešća lokalnih uprava u finansiranju usluga socijalne i dječije zaštite.

*Zadatak 3.2.2*. Podsticati nastavak razvoja usluga socijalne i dječije zaštite prema potrebama identifikvanim u lokalnim planovima i uz mogućnost participacije lokalne uprave.

*Zadatak 3.2.3*. Propisati Zakonom o socijalnoj i dječjoj zaštiti obavezu lokalnih uprava da obezbeđuju sredstva za održivo finansiranje određenih usluga socijalne i dječje zaštite.

*Zadatak 3.2.4*. Mapirati usluge socijalne i dječije zaštite koje pružaju organizacije, privredna društva, predizetnici i fizička lica o vrsti usluge, teritoriji na kojoj se pruža usluga, broju korisnika, kapacitetu pružaoca usluge, finansijskom aranžmanu za pružanje usluge i dr. parametrima za uvid u kvalitet usluge.

*Zadatak 3.2.5*. Razviti sistem monitoringa, evaluacije i izveštavanja za pružanje usluga od sredstava javnih prihoda (iz budžeta).

*Zadatak 3.2.6*. Obezbijediti da organizacije, preduzetnici, privredna društava i fizička lica koji pružaju usluge socijalne i dječje zaštite iz sredstava javnih prihoda, ove usluge pružaju preko centara za socijalni rad.

*Zadatak 3.2.7.* Mapirati imovinu koju je država dobila je na osnovu ugovora o doživotnom izdržavanju i ugovora o poklonu, zaključenih sa JU socijalne i dječje zaštite i napraviti plan korišćenja te imovine.

***Mjera 3.3. Nastavak deinstitucionalizacije, podrška porodici i unapređenje nesrodničkog hraniteljstva.***

*Zadatak 3.3.1*. Intenziviranje procesa deinstitucionalizacije, posebno za djecu sa smetnjama u razvoju, i razmatranje mogućnosti širenja mreže malih grupnih zajednica i drugih vaninstitucionalnih usluga.

*Zadatak 3.3.2*. U okviru transformacije JU Dječji dom „Mladost” Bijela, razvijati uslugu porodični saradnik i prelazna stambena jedinica.

*Zadatak 3.3.3*. Unaprijediti međusektorsku saradnju i postupanja s ciljem prevencije napuštanja djece i smještaja u ustanove, u skladu s Protokolom o međusektorskoj saradnji u prevenciji napuštanja djece (2014).

*Zadatak 3.3.4*. Razvijati usluge podrške porodici (usluge porodični saradnik, preventivnih programa rada sa porodicom, podrške porodci i djeci u riziku od napštanja porodice i druge usluge podrške porodici).

*Zadatak 3.3.5.* Planirati i realizovati promociju usluge nesrodničkog hraniteljstva, posebno za djecu sa smetnjama u razvoju.

*Zadatak 3.3.6.* Obezbediti pripremu i podršku novih pružalaca usluge nesrodničko hraniteljstvo, posebno za djecu sa smetnjama u razvoju.

*Zadatak* 3.3.7. Nastaviti sa transformacijom ustanova za smeštaj starijih.

***Mjera 3.4. Uspostavljanje inovativnih usluga.***

*Zadatak 3.4.1*. Podsticati razvoj inovativnih usluga socijalne i dječije zaštite, na državnom i lokalnom nivou, u skladu sa obezbeđenim sredstvima iz budžeta i drugih izvora.

***Mjera 3.5. Uneprijediti obezbjeđenje ljudskih prava i zaštitu lica lišenih poslovne sposobnosti.***

*Zadatak 3.5.1*. Obezbediti da centri za socijalni rad izvrše reviziju starateljstva i iniciraju postupke za vraćanje poslovne sposobnosti korisnicima na smještaju u ustanovama socijalne i dječije zaštite.

**PRIMJENA I KOORDINACIJA**

Odgovorno planiranje i sprovođenje Strategije zahtijeva i planiranje na državnom, međuopštinskom i opštinskom nivou i usmjereno vođenje procesa primjene Strategije od strane nadležnog Ministarstava.

Neposrednu odgovornost za primjenu Strategije nosi Ministarstvo rada i socijalnog staranja.

**PRAĆENJE I OCJENJIVANJE**

Praćenje (monitoring) i ocjenjivanje (evaluacija) Strategije neophodni su za ostvarivanje njenih punih efekata. Praćenje i ocjenjivanje Strategije omogućavaju kontinuitet u procjeni ostvarivanja planiranih ciljeva, na osnovu kojih se blagovremeno može modifikovati akcioni plan na osnovu objektivnih pokazatelja.

Mehanizam praćenja i ocjenjivanja Strategije usmjeren je na Akcioni plan za primjenu ove strategije, i sadrži sljedeće elemente:

1) tim za praćenje i ocjenjivanje Strategije;

2) redovno izvještavanje i ocjenjivanje; i

3) završna evaluacija primjene Strategije i Akcionog plana.

**Tim za praćenje i ocjenjivanje Strategije** će biti sastavljen od predstavnika Ministarstva rada i socijalnog staranja, Ministarstva zdravlja, Zavoda za socijalnu i dječju zaštitu, Uprave za inspekcijske poslove, JU Institut za javno zdravlje, Zajednice opština, Crvenog krsta Crne Gore i predstavnika nevladinih organizacija koje se bave socijalnom zaštitom starih lica i dr.

**Redovno izvještavanje i ocjenjivanje**

Tim ima zadatak da:

(a) razvije format za izveštavanje od strane aktera odgovornih za realizaciju mjera i zadataka koji će strukturno i logički pratiti strateški dokument, odnosno akcioni plan za njegovu realizaciju,

(b) od aktera koji su Akcionim planom određeni kao odgovorni realizatori mjera, odnosno zadataka, zatraži izvještaj o realizaciji te mjere odnosno zadatka čija je realizacija planirana u izveštajnom periodu – najmanje jednom godišnje, prije kraja kalendarske godine,

(c) od prikupljenih izvještaja realizatora mjere odnosno zadatka sačini izvještaj za prethodnu godinu, i

(d) Vladi Crne Gore podnese izvještaj za prethodnu godinu.

**Završna evaluacija primjene Strategije i Akcionog plana** sprovešće se kao eksterna nezavisna evaluacija, najkasnije šest mjeseci prije isteka važenja Strategije.

Uspješnost realiazacije ove strategije biće praćena pomoću indikatora definisanih Akcionim planom, kojima će se mjeriti efikasnost i efektivnost predloženih mjera.

**AKCIONI PLAN**

Sastavni dio Strategije je Akcioni plan za njenu primjenu.

Akcioni plan za sprovođenje Strategije sadrži sledeće podatke:

* koje mjere odnosno zadatke treba realizovati,
* u kom vremenskom okviru mjere odnosno zadatke treba realizovati,
* koji su indikatori i izvori verifikacije realizacije mjera odnosno zadataka,
* ko je odgovorni akter za realizaciju svake planirane mjere odnosno zadatka, i
* koja su finansijska sredstva planirana za svaku mjeru odnosno aktivnosti – u kom iznosu i iz kojeg izvora.

Akcioni plan se izrađuje za svaku godinu primjene Strategije, izuzetno za dvije godine.

**SREDSTVA ZA PRIMJENU STRATEGIJE**

Za primjenu ove strategije koristiće se: sredstva iz budžeta Crne Gore, donatorska sredstva i sredstva lokalnih uprava.

U akcionim planovima će se planiranti sredstva za realizaciju konkretnih mjera i zadataka.

**AKCIONI PLAN AKCIONI PLAN ZA 2018. GODINU**

**ZA SPROVOĐENJE STRATEGIJE RAZVOJA SISTEMA SOCIJALNE ZAŠTITE ZA PERIOD OD 2018. DO 2022. GODINE**

|  |
| --- |
| **OPŠTI CILJ****Unapređen kvalitet života korisnika socijalne i dječije zaštite i njihova osnaženost za samostalan i produktivan život.** |
| **Posebni cilj 1: Unapređen normativni okvir u socijalnoj i dječjoj zaštiti.** |
| ***Mjera 1.1. Preispitati odredbe u Zakonu o socijalnoj i dječjoj zaštiti radi unapređenja kvaliteta socijalne i dječje zaštite.*** |
| **Indikatori za realizaciju mjere:** Rezultati analize primjene Zakona o socijalnoj i dječjoj zaštiti; Broj i vrsta primijenjenih istraživačkih instrumenata za analizu primjene Zakona o socijalnoj i dječijoj zaštiti;Broj profesionalaca uključenih u istraživanje za potrebe analize.  |
| **Zadatak** | **Rok / Vremenski okvir**  | **Odgovorni akter za realizaciju zadatka**  | **Potrebni resursi (izvor )** |
| *Zadatak 1.1.1*. Sačiniti analizu o potrebama za izmjenema i dopunama Zakona o socijalnoj i dječjoj zaštiti.  | Četvrti kvartal 2018. godine | Zavod za socijalnu i dječiju zaštituPartneri: MRSS Uprava za inspekcijske poslove Ministarstvo zdravljaJavne ustanove socijalne i dječije zaštite Lokalne upraveOrganizacije civilnog društva NVO | Budžet CG |
| ***Mjera 1.2. Unaprediti funkcionisanje centra za socijalni rad i standarde usluga socijalne i dječije zaštite.*** |
| **Indikatori za realizaciju mjere:**Rezultati analize kojom će se preispitati organizacija, način, rada normativi i standardi centara za socijalni rad;Donijet Pravilnik o izmenama i dopunama Pravilnika o organizaciji, normativima, standardima i procedurama centara za socijalni rad; Rezultati prepispitivanja usaglašenosti Informacionog sistema socijalnog staranja (ISSS) sa zahtjevima kvalitetnijeg stručnog rada. |
| **Zadatak** | **Rok / Vremenski okvir**  | **Odgovorni akter za realizaciju zadatka**  | **Potrebni resursi (izvor)** |
| Zadatak 1.2.1. Izvršiti analizu kojom će se preispitati organizacija, način, rada normativi i standardi centara za socijalni rad.   | Treći kvartal 2018. godine | Zavod za socijalnu i dječiju zaštituPartneri: MRSS Uprava za inspekcijske poslove Ministarstvo zdravljaJavne ustanove socijalne i dječije zaštite Lokalne samouprave | Budžet CG |
| *Zadatak 1.2.2*. Preispitati usaglašenost Informacionog sistema socijalnog staranja (ISSS) sa zahtjevima kvalitetnijeg stručnog rada, uz mogućnost otklanjanja identifikovanih poteškoća. | Treći kvartal 2018. godine | MRSSPartneri: Zavod za socijalnu i dječju zaštituUprava za nspekcijske posloveJavne ustanove socijalne i dječije zaštite UNDP | Budžet CG |
| *Zadatak 1.2.3*. Izvrštiti analizu minimalnih standarda za pružanje usluge podrške za život u zajednici; usluge smještaja; savjetodavno-terapijske i socijalno-edukativne usluge. | Drugi kvartal 2018. godine | Zavod za socijalnu i dječiju zaštituPartneri: MRSS Uprava za inspekcijske posloveJavne ustanove socijalne i dječije zaštite Organizacije civilnog društvaPrivredna društvaPreduzetniciNVO | Budžet CG |
| ***Mjera 1.3. Unapređenje mjera aktivacije za korisnike materijalnog obezbjeđenja.***  |
| **Indikatori za realizaciju mjere**Razvijene mjere aktivacije za uključivanje u programe zapošljavanja i radnog angažovanja; Broj korisnika materijalnog obezbjeđenja uključen u programe zapošljavanja i radnog angažovanja. |
| **Zadatak** | **Rok / Vremenski okvir**  | **Odgovorni akter za realizaciju zadatka**  | **Potrebni resursi (izvor)** |
| *Zadatak 1.3.1*. Uspostaviti funkcionisanje individualnih planova aktivacije za u cilju socijalne uključenosti radno sposobnih korisnika materijalnog obezbjeđenja. | Od prvog kvartala 2018.godine – kontinuirano  |  MRSSPartneri:CSRZZZCG | Budžet CG |
| **Posebni cilj 2: Unapređen sistem kvaliteta u socijalnoj i dječjoj zaštiti.** |
| ***Mjera 2.1. Unaprijediti uslove za izdavanje licence za obavljanje djelatnosti pružalaca usluge i licence za rad.*** |
| **Indikatori za realizaciju mjere**Izmenjenjen Pravilnik o bližim uslovima za izdavanje, obnavljanje i oduzimanje licence za obavlje djelatnosti socijalne i dječije zaštite;Broj izdatih licenci za obavljanje djelatnosti; Izmenjen Pravilnik o bližim uslovima za izdavanje, obnavljanje i oduzimanje licence za stručne radnike; Broj izdatih licenci stručnim radnicima. |
| **Zadatak** | **Rok / Vremenski okvir**  | **Odgovorni akter za realizaciju zadatka**  | **Potrebni resursi (izvor)** |
| *Zadatak 2.1.1*. Unaprijediti sistem licenciranja za pružaoce usluga i stručne radnike i vršiti praćenje njegove primjene (bližih uslova za izdavanje licence, obnavljanje licence, privremeno ukidanje i oduzimanje licence organizacijama i stručnim radnicima, i dr.), kao i unaprijediti rješenja u vezi sa sertifikacijom saradnika. Aktivnost 1: Izmeniti Pravilnik o bližim uslovima za izdavanje, obnavljanje i oduzimanje licence za obavlje djelatnosti socijalne i dječije zaštite Aktivnsot 2: Izmeniti Pravilnik o bližim uslovima za izdavanje, obnavljanje i oduzimanje licence za stručne radnike Aktivnost 3: Uspostavljanje licenciranja stručnih radnikaAktivnost 4: Uspostavljanje licenciranja pružalaca usluga  | Prvi kvartal 2018. Prvi kvartal 2018. Drugi kvartal 2018.Treći kvartal 2018. |  Aktivnost 1. i 2. MRSSPartneri:Uprava za inspekcijske poslove Zavod za socijalnu i dječiju zaštitu Organizacije civilnog društva NVOAktivnost 3: Zavod za socijalnu i dječju zaštituPartneri:MRSSUprava za inspekcijske poslove Organizacije civilnog društva NVOAktivnost 4: MRSSPartneri:Uprava za inspekcijske poslove Zavod za socijalnu i dječiju zaštitu Organizacije civilnog društva NVO | Budžet CG |
| ***Mjera 2.3. Obezbjeđivati kontinuiranu obuku.***  |
| **Indikatori za realizaciju mjere:**Broj akreditovanih programa obuke; Broj stručnih radnika, stručnih saradnika i saradnika koji su završili obuku po akreditovanim programima obuke.  |
| **Zadatak** | **Rok / Vremenski okvir**  | **Odgovorni akter za realizaciju zadatka**  | **Potrebni resursi (izvor)** |
| *Zadatak 2.3.1*. Razvijati programe obuke za stručne radnike, stručne saradnike, saradnike, volontere radi održavanja i unapređivanja stručnih kompetencija i kvaliteta stručnog rada. | U kontinuitetu  | Zavod za socijalnu i dječiju zaštitu PartnerMRSS | Budžet CG |
| *Zadatak 2.3.2*. Jačati kadrovske kapacitete inspekcije za socijalnu i dječiju zaštitu, kroz učešće u obukama.  | U kontinuitetu  | Zavod za socijalnu i dječiju zaštitu | Budžet CG |
|  |  |  |  |
| ***Mjera 2.4. Unaprediti sistem supervizije stručnog rada.*** |
| **Indikatori za realizaciju mjere:**Analiza funkcionisanja supervizije u centrima za socijalni rad i eksterne supervizijske podrške koju pruža Zavod za socijalnu i dječiju zaštitu. |
| **Zadatak** | **Rok / Vremenski okvir**  | **Odgovorni akter za realizaciju zadatka**  | **Potrebni resursi (izvor)** |
| *Zadatak 2.4.1*. Izvršiti analizu funkcionisanja supervizije u centrima za socijalni rad, kao i eksterne supervizijske podrške koju pruža Zavod za socijalnu i dječiju zaštitu. | Prvi kvartal 2018. godine | Zavod za socijalnu i dječju zaštitu PartnerMRSSUprava za inspekcijsker posloveCentri za socijalni rad | Budžet CG |
| **Posebni cilj 3: Unapređenje usluga socijalne i dječije zaštite i stvoreni preduslovi za nastavak deinstitucionalizacije.** |
| ***Mjera 3.1. Mapirati potrebe korisnika radi unapređenja strateškog lokalnog planiranja.*** |
| **Indikatori za realizaciju mjere:**Analize o potrebama građana za uslugama u socijalnoj i dječjoj zaštiti;Broj novih lokalnih planova socijalne i dječje zaštite. |
| **Zadatak** | **Rok / Vremenski okvir**  | **Odgovorni akter za realizaciju zadatka**  | **Potrebni resursi (izvor)** |
| *Zadatak 3.1.1*. Izraditi analizu o potrebama građana za uslugama u socijalnoj i dječjoj zaštiti u svim opštinama. | Drugi kvartal 2018. godine | Lokalne upravePartneri:MRSSZavod za socijalnu I dječju zaštituCentri za socijalni radOrganizacije civilnog društva NVO | Budžet lokalnih uprava |
| *Zadatak 3.1.2*. Revidirati i donijeti nove lokalne planove socijalne i dječje zaštite  | Drugi kvartal 2018. godine | Lokalne uprave   | Budžet lokalnih uprava |
| ***Mjera 3.2. Nastaviti sa razvojem i uspostavljanjem usluga na lokalnom nivou.*** |
| **Indikatori za realizaciju mjere:**Broj novih usluga socijalne i dječije zaštite; Analiza o učešću lokalnih uprava u finansiranju usluga socijalne i dječije zaštite; Popis imovine koju je država dobila je na osnovu ugovora o doživotnom izdržavanju i ugovora o poklonu zaključenih sa JU socijalne i dječje zaštite i Plan korišćenja navedene imovine. |
| **Zadatak** | **Rok / Vremenski okvir**  | **Odgovorni akter za realizaciju zadatka**  | **Potrebni resursi (izvor i iznos)** |
| *Zadatak 3.2.1*. Napraviti analizu učešća lokalnih uprava u finansiranju usluga socijalne i dječje zaštite.  | Od drugog kvartala 2018. godine u kontituitetu  |  Lokalne upravePartneriMRSSZavod za socijalnu i dječiju zaštitu Centri za socijalni radPružaoci usluga socijalne i dječije zaštiteOrganzavcije civilnog društva  | Budžet lokalnih uprava |
| Zadatak 3.2.7. Mapirati imovinu koju je država dobila je na osnovu ugovora o doživotnom izdržavanju i ugovora o poklonu zaključenih sa JU socijalne i dječje zaštite i napraviti plan korišćenja te imovine.Aktivnost 1: Mapirati imovinu koju je država dobila je na osnovu ugovora o doživotnom izdržavanju i ugovora o poklonu zaključenih sa JU socijalne i dječje zaštite | Prvi kvartal 2018.godine | MRSS PartneriDirekcija za imovinu JU socijalne i dječje zaštite | Budžet CG |